|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Monika Thollefsen | | | Vår dato:  02.11.2016  Vår referanse:  2016/149 | | Deres dato:    Deres referanse: | Design-og-handverk.png |
|  |  |  | |  | | |

|  |  |
| --- | --- |
| Til | Kopi til: |
| Rådsmedlemmer faglig råd for design og håndverk | varamedlemmer |

**Innkalling til møte i Faglig råd for design og håndverk 10.11 2016**

Møtested: Hurtigruta, Nordland

Møtetid: Kl.15.30-18.30

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Janne O. Fraas  Anne-Kristin Modell  Karina Sandnes  Niels Killi | Ragnvald Nore  Lise Fjeld  Solveig Grinder  Cato Karpow |
|  | **Fra skoleverket/skoleeier** | **Andre organisasjoner** |
|  | Gunleik Rostøl  Brith Antonsen  Marianne Monsrud  Gry Sørlie | Ellinor Guttorm Utsi |
|  | **Meldt forfall** | **Utdanningsdirektoratet** |
|  | Marcel Traeen | Monika Thollefsen, rådssekretær |

**Saksliste**

Sak 18-16 Forespørsel om sakkyndige i frisørfaget til godkjenningsordningen for utenlandsk fag- og yrkesopplæring

Sak 19-16 Overgang for elever fra studiespesialisering til yrkesfag

Sak 20-16 Orienteringssaker

Sak 21-16 Eventuelt

**Sak 18-16 Forespørsel om sakkyndige i frisørfaget til godkjenningsordningen for utenlandsk fag- og yrkesopplæring**

NOKUT ber Faglig råd for design og håndverk om å foreslå sakkyndige til godkjenningsordningen for utenlandsk fag- og yrkesopplæring. Dette er i henhold til forespørselen fra NOKUT til Fellesmøtet mellom Samarbeidsrådet for yrkesopplæring (SRY) og ledere/nestledere for faglige råd den 12. oktober 2016.

NOKUT har behov for 3 sakkyndige og 3 varaer. De foreslåtte sakkyndige skal vurdere søknader av utenlandsk fag- og yrkesopplæring opp mot norsk svennebrev som frisør. På bakgrunn av dette forslaget vil NOKUT oppnevne sakkyndige.

NOKUT ber om at det faglige råd oversender sitt forslag til [postmottak@nokut.no](mailto:postmottak@nokut.no) innen 14.november. Det skal legges ved CV med fullt navn og kontaktinformasjon på de foreslåtte personene.

Sakspapirer:

- Brev med forespørsel om sakkyndige fra NOKUT

- Brev med forespørsel til fellesmøtet mellom de faglige rådene og SRY

- Vedlegg 1. Forslag til mandat og retningslinjer for sakkyndige ved vurdering av utenlandsk fag- og yrkesopplæring

*Forslag til vedtak: Fra arbeidstakersiden: Janne Fraas, med vara Monica Sivertsen. Fra skolesiden: Brith Anthonsen med vara NN. Fra arbeidsgiversiden: NN med vara NN.*

**Sak 19-16 Overgang for elever fra studiespesialisering til yrkesfag**

Utdanningsdirektoratet har oversendt et oppdrag til de faglige rådene knyttet til oppdragsbrev 19-16, se vedlegg. I oppdraget presenteres forslag til en modell og en ordning som direktoratet ønsker synspunkter på.

Utdanningsdirektoratet ønsker at hvert av de faglige rådene vurderer:

* modellen og ordningen
* om den kompetansen eleven oppnår gjennom modellen vil være tilstrekkelig for å kunne tas inn som lærling etter Vg2
* om denne ordningen er aktuell for det utdanningsprogrammet dere representerer
* hvilke prinsipper dere mener at skal ligge til grunn for å velge ut kompetansemål lokalt

Sakspapirer:

- Informasjonsbrev fra Udir til fellesmøte 12.oktober

- Bestilling til faglige rådene d. 26.10.2016

- Oppdragsbrev 19-16

- Svarbrev til KD d. 18.11.2015

- FRDHs høringssvar om overgang fra studiespesialiserende i 2015

*Forslag til vedtak: FRDH viser til sin uttalelse i 2015. Rådet mener det ikke er aktuelt å redusere i antall programfagstimer. Rådet mener modell A kan kombineres med et tillegg i læretida tilsvarende 250 timer.*

*FRDH mener ordningen med overgang fra studiespesialiserende til yrkesfag må gi rett til et fjerde år i yrkesfag, slik yrkesfagelever har rett til et fjerde påbyggingsår.*

**Sak 20-16 Orienteringssaker**

**Nye rutiner for føring av reiseregninger**

Reiseregninger skal føres elektronisk fra 1.1.2017. Rådsmedlemmene vil få opplæring. <http://www.udir.no/om-udir/honorar-reiseregningerog-satser/>

**Fellesmøte mellom SRY og faglige råd 12.oktober**

Marianne deltok. Innkalling er vedlagt innkallingen. Referatet ettersendes.

**Nettverkssamling for utprøving av vekslingsmodeller 25.-26. oktober**

Marianne deltok. Program og oversikt over prosjektene er vedlagt innkallingen.

**Konferanse om relevant yrkesutdanning, HiOA 26. oktober**

Janne deltok. Program for dagen er vedlagt.

**Status - Søkere til læreplasser og godkjente søkere**

Av totalt 25 600 søkere til læreplass, har 14 800 så langt fått godkjent lærekontrakt, viser tall per 1. oktober 2016.

<http://www.udir.no/tall-og-forskning/finn-forskning/tema/sokere-til-lareplass-og-godkjente-kontrakter/>

**Status nyoppnevning – SRYs arbeidsgruppe**

Notat vedlagt innkallingen.

**Møtedatoer i 2017**

Sekretariatet har drøftet møtetidspunkt for SRY og de faglige rådene for 2017. Flere av de faglige rådene ønsker at rådsmøtene i de ulike rådene avholdes på samme tidspunkt. Dette vil kunne gjøre saksbehandling og samarbeid rådene i mellom enklere. Med bakgrunn i ovennevnte vil sekretariatet i 2017 legge opp til å avvikle rådsmøter i de faglige rådene onsdager og torsdager i samme ukenummer. Oversikt over tildelte møtedatoer og møterom er vedlagt innkallingen.

*Forslag til vedtak: Sakene tas til orientering*

**Sak 21-16 Eventuelt**